༄༅། ། དཔལ་སྟུག་བྱེ་བའི་སོར་རྟོག་ཡེ་ཤེས་རྡུལ། ། གཅིག་བསྡུས་མཚན་དཔེའི་
ཕུང་བོར་སྨིན་པའི་ལྷ། ། མཐར་བྱེད་གཡུལ་ངོ་འཇོམས་པའི་དཔའ་བོ་དེས། ། ཁྱོད་ལ་
མི་ཤིགས་སྲོག་གི་དཔལ་སྦྱིན་མཛོད། ། སྐྱེས་སྦྱངས་བློ་གྲོས་དྭངས་ཤེལ་ཨ་དརྴར། །
གཙུག་ལག་རབ་འབྱམས་དགོངས་དོན་སྣང་བརྙན་འབུམ། ། མ་འདྲེས་ཅིར་ཡང་
འཆར་བཟོད་སྨྲ་བའི་དབང་། ། མཆོག་སྤྲུལ་དམ་པའི་ཞབས་དྲུང་ག་ལ་བར།
གྲུབ་དབང་མཚན་སྙན་དར་གྱི་མགུལ་ཆིངས་དང་། ། ཚུལ་འཆོས་རྨ་བྱའི་
- 348 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
མདོངས་ཀྱི་ཁ་རྒྱན་ཅན། ། ཡོན་ཏན་བཅུད་ཀྱིས་སྟོངས་པའི་ཀ་ལ་ཤ ། བདུད་རྩིའི་
གཏེར་དུ་སྙེམས་དེས་འདི་སྐད་ལོ། ། ཚོགས་གཉིས་ཀུན་དའི་ཚལ་དུ་སྐྱེད་བསྲིངས་
པའི། ། ཁྱོད་སྐུ་ལང་ཚོ་གསར་བའི་པདྨ་དཀར། ། བསྔགས་འོས་ཡོན་ཏན་འདབ་
བརྒྱའི་ཕྲེང་བཞད་ཅིང་། ། གཞན་ཕན་འབྲས་བུས་དུད་བཞིན་བཞུགས་ལགས་སམ། །
འདུ་བྱེད་རྣམ་རྟོག་གྱ་གྱུའི་བྱེད་པོ་ཡིས། ། ཉེ་བར་བསྐུལ་བའི་མཐུན་མིན་ཆུ་འཛིན་
ཚོགས། ། མཆོག་གསུམ་བྱིན་རླབས་རླུང་གིས་མཐར་བསྐྲད་དེ། ། ཟག་མེད་དགའ་
བདེའི་ཉི་འོད་གསལ་གྱུར་ཏམ། ། དེ་ཚུལ་སྙན་པའི་གཏམ་གྱི་སྤྲིན་སྔོན་ཕྲེང༌། ། སྙོམས་
ལས་ཡིད་ཀྱི་མཁའ་ངོས་འཁྲིགས་པའི་མོད། ། རབ་དགའི་ཆར་གྱི་དོ་ཤལ་འབེབས་པ་
དང༌། ། ལྷན་ཅིག་ཞུ་མཆིད་དབྱར་རྔ་བརྡུང་བར་ཆས། ། འདི་ན་དཀར་ནག་འདྲེས་
མའི་སྤྱོད་ཚུལ་གྱིས། ། བསྟན་ལ་རི་མོར་བགྱིད་པར་རློམ་ན་ཡང༌། ། སྙིང་བོ་དཔྱད་ཚེ་
ཆོས་བརྒྱད་བསླུ་བྲིད་ཀྱིས། ། གཞན་སྣང་འདྲིད་པའི་གཡོ་ཐབས་ཙམ་དུ་བས། བརྩེ་
ལྡན་ཉིན་མོའི་མགོན་དང་བྲལ་བ་ཡིས། ། དགའ་བའི་པདྨོའི་འདབ་མ་ཟུམ་གྱུར་ཀྱང་། །
ཡིད་ཀྱི་བུང་བ་རྣམ་དཀར་རྩི་བཅུད་ལ། ། ཆགས་པའི་མགྲིན་གླུ་ཅི་ཡང་སྒྲོག་བཞིན་
མཆིས། ། བློ་ཡི་ནོར་ལྡན་སྐྱེས་མཆོག་ཁྱེད། ། བསྟན་དང་འགྲོ་བའི་དོན་ཆེན་ཕྱིར། །
ཡུན་རིང་འཚོ་གཞེས་ཐབས་ཀྱི་ཚུལ། ། ནམ་ཡང་གཡེལ་བ་མེད་པ་ནས། ། ཤེས་བྱ་རིག་
པའི་གནས་སྤྱི་དང་། ། ཁྱད་པར་ཟབ་རྒྱས་མདོ་སྔགས་ཀྱི། ། གནད་དོན་སྙིང་བོར་
ཐོས་བསམ་དང་། ། ཉམས་བཞེས་ཟུང་འབྲེལ་སྐྱོང་བར་འཚལ། ། འཇིག་རྟེན་འབྱོར་
རྒུད་འདུ་འབྲལ་སོགས། ། སྟོན་ཀའི་སྤྲིན་དང་རྨི་ལམ་བཞིན། ། གཡོ་ཞིང་སྙིང་བོ་མེད་
པའི་ཚུལ། ། ཡང་ཡང་དྲན་པས་ཉེར་བསྐུལ་ཏེ། ། ཐེག་གསུམ་ཡོན་ཏན་ཀུན་གྱི་གཞི། །
སོ་ཐར་བསླབ་པའི་ཁྲིམས་ལ་སོགས། ། ཕྲ་ཞིབ་ལས་འབྲས་བླང་དོར་ལ། ། གནས་ནས་
གཞན་ཡང་དེར་འགོད་འཚལ། ། མཐའ་ཀླས་རིགས་དྲུག་སྐྱེ་འགྲོ་ཀུན། ། གཉེན་གྱི་
དྭངས་མར་ངོ་འཕྲོད་དེ། ། གཏོང་ལེན་ཟབ་མོའི་འཕྲུལ་འདེགས་ཀྱིས། ། རྒྱལ་སྲས་
དཔའ་བོའི་རྣམ་ཐར་སྐྱོངས། ། སྣང་སྟོང་ཟུང་འཇུག་ལྟ་བ་དང༌། ། བདེ་གསལ་མི་
- 349 -

ཆབ་ཤོག་གི་རིམ་པ་འགའ་ཞིག
རྟོག་ཏིང་ངེ་འཛིན། ། སྡོམ་གསུམ་རྣམ་དག་སྤྱོད་པ་རྣམས། ། ཕན་ཚུན་གྲོགས་སུ་
འགྱུར་བར་མཛོད། ། གཉུག་མའི་རླུང་སེམས་དྲི་བྲལ་ཤེལ་གྱི་ཁམས། ། སྨིན་གྲོལ་
ཐབས་མཁས་སྣ་ཚོགས་ཚོན་རིས་དང༌། ། འགྲོགས་པས་སྐུ་གསུམ་དབྱེར་མེད་བདེ་བ་
ཆེའི། ། རྣམ་རོལ་ཅིར་ཡང་འཆར་བའི་བརྟུལ་ཞུགས་སྐྱོངས། ། རིང་ན་གནས་ཀྱང་
མཛའ་གཅུགས་ལུ་གུ་རྒྱུད། ། ནམ་ཡང་ཉམས་མེད་རང་མདངས་མངོན་གསལ་བའི། །
གསུང་མཆིད་མེ་ཏོག་གསར་བའི་ཕྲེང་མཛེས་དག ། རབ་དགའི་དཔྱིད་དུ་ཆད་མེད་
སྤྲོ་བར་འཚལ། ། འདིར་ཡང་སྨོན་འདུན་རླུང་གི་ཤིང་རྟ་ཡིས། ། མཆོག་གསུམ་ཐུགས་
རྗེའི་མཁའ་ནོར་ཉེར་བསྐུལ་ཏེ། ། གང་གི་ཆོས་སྲིད་བཞེད་དགོངས་འདབ་བརྒྱའི་
ཚལ། ། མངོན་པར་རྒྱས་པའི་ཆོ་ག་ལྷོད་མེད་བགྱིད། ། དེ་ལྟའི་ཞུ་མཆིད་བྷ་མ་ར། །
དོན་ལྡན་ཚིག་གི་དབྱངས་སྒྲོག་ཅིང་། ། ལྷ་རྫས་ཤེལ་གྱི་འདབ་བསྐྱོད་དེ། ། སྨར་ཡུལ་
སྐྱེད་མོའི་ཚལ་དེར་འཕུལ། ། རྟེན་མཚོན་པར་ལྷ་རྫས་དྲི་མེད་བཅས་ཆུ་སྟོད་ཟླ་བའི་
ཚེས་བཟང་པོར་སྲིད་ཞིའི་གཡང་བརྟན་གྱི་གུར་ནས་ཕུལ། ཆོས་རྗེ་དྷཱིཿཕུ་དུག་ཚ་མཆོག་
སྤྲུལ་རིན་པོ་ཆེར་ཕུལ་བའོ། །